Krabatowe swjedźenske hry drje dyrbjachu lětsa w Čornym Chołmcu wotprajić. Za to pak so tam přichodny tydźeń z kinowym lěćom event hinašeho razu započnje.
Čorny Chołmc (SN/MWj). Tež w koronowych časach so Čornochołmčanski Krabatowy młyn wot 2. julija hač do 30. awgusta na wulke kino pod hołym njebjom přeměni. Krabatowe filmowe nocy přeprošuja lětsa na 35 wječorach na kinowe předstajenje z wotstawkom. Stajnje wot štwórtka hač do njedźele pokazaja nowe filmy z Hollywooda, klasikarjow, kultowe filmy a najwšelakoriše němske paski, praji zamołwita za zjawnostne dźěło Katja Wersch. Předpředań je so hižo minjenu wutoru započała.
ces_Latn szl_Latn